钦定古今图书集成/明伦汇编/交谊典/第043卷 > 《归沐呈任中丞昉》前人
## 钦定古今图书集成/明伦汇编/交谊典/第043卷 > 《归沐呈任中丞昉》前人

《南史》云。“孝绰。天监初为著作郎。为《归沐诗》以赠任昉。” 即此诗也。

“步出金华省，还望承明庐。壮哉宛洛地，佳丽实皇居。”
虹蜺拖飞阁，兰芷覆清渠。圆渊倒荷芰，方镜写簪裾。
白云夏峰尽，青槐秋叶疏。自我从人爵，蟾兔屡盈虚。
杀青徒已汗，司举未云书。文昌愧通籍，临邛幸第如。
夫君多敬爱，蟠木滥吹嘘。时时释簿领，驺驾入吾庐。
自唾诚。《砆》，无以俪璠玙。但愿长闲暇，酌醴焚枯鱼。